tomron87/hebrew-wikipedia-sentences-corpus huggingface dataset:
הם עוזבים במהירות, סייזד מעתיק את התחריט במהירות.
בדרכם חזרה ללות'אדל, מארש נעלם.
הטריסאית טינדוויל מגיע ללות'אדל כדי לאמן את אלנד להיות מלך טוב יותר.
למרות השתפרות אישית מצידו, המועצה מצביעה להדיח את אלנד ולבחור בלורד פנרוד למלך החדש, על ידי שימוש בחוקים שאלנד כתב בעצמו.
זיין לוחץ על וין להרוג את אויביה, לברוח איתו ולנטוש את העיר.
מתנקשים בעלי יכולת אלומנטית תוקפים את אלנד בפגישת המועצה, וכאשר וין הורגת אותם באכזריות מול אלנד, מערכת היחסים ביניהם מתחילה להדרדר.
זיין מדרבן את וין לתקוף את אויביה, ווין מתפרצת, שוחטת מאות מחייליו של קט באחוזתו הזמנית בלות'אדל.
היא מוטרדת ממעשיה ובורחת מבלי להרוג את קט עצמו, שמחליט לעזוב את העיר ולנטוש את המצור.
וין מחליטה לבחור באלנד על פני זיין ומסרבת להצעתו של זיין.
הוא מנסה להרוג אותה, ומגלה שאורסור האמיתי מת, לאחר שהוחלף בקנדרה של זיין, טנסון.
עם זאת, טנסון גדל לחבב את וין, והוא עוזר לה להרוג את זיין.
וין, מרגישה משוחררת, מקבלת את הצעת הנישואין ארוכת השנים של אלנד.
סייזד ושאר הצוות מתכננים להוציא את אלנד ווין מהעיר לפני שהיא נופלת, וסייזד יוצר מפה מזויפת לבאר האלוהות, שווין משוכנעת שאולי תוכל להציל אותם.
סייזד וטינדוויל חקרו את הטקסט המסתורי שהשאיר הטריסאי קוואן, המסביר את אירועי עלייתו של השליט הגדול.
קוואן האמין שגילה את גיבור העידנים בדמותו של אלנדי, שעלה לגדולה והפך לגנרל ושליט המכונה "הכובש".
עם זאת, קוואן החל לפחד מסיבה לא ברורה, וטען שאלנדי לא היה גיבור העידנים, ופחד ממה שיקרה כאשר אלנדי יגיע לבאר האלוהות וינסה להשתמש בכוח שבתוך הבאר.
כדי למנוע זאת, קוואן הורה לאחיינו ראשק להטעות את אלנדי או אפילו להרוג אותו אם צריך.
ראשק ציית לפקודה של דודו, אך במקום זאת, לקח לעצמו את הכוח מהבאר והפך לשליט הגדול.
המחקר של סייזד וטינדוויל מסתבך בגלל חילוקי הדעות ביניהם לגבי טבעה של נבואת גיבור העידנים, וסייזד משתכנע שוין עצמה היא למעשה גיבור העידנים.
בשלב מסוים, סייזד מבחין שקטע קטן מהטקסט שהוא תמלל למוחות המתכת שלו נתלש באופן מסתורי.
סטראף מסיג את כוחותיו, ומאפשר לצבא הקולוסים לתקוף את לות'אדל, כך שיוכלו להרוס את רוב העיר ולסבול אבידות לפני שהוא יחזור וייקח את העיר בעצמו.
ג'אסטס מאבד שליטה על צבאו, הוא בורח ונהרג על ידי אלנד.
וין חוזרת ללות'אדל בדיוק בזמן כדי להציל את סייזד ואת רוב אזרחי העיר, אם כי דוקסון, טינדוויל וקביים נהרגים.
היא מגלה שהיא יכולה לשלוט בקולוסים באמצעות אלומנטיקה, היא משתלטת עליהם ותוקפת את צבאו של סטראף אתם ועם צבא לות'אדל.
וין הורגת את סטראף והגנרלים שלו, וקט מחליט ליצור ברית עם לות'אדל.
וין מאלצת את קט, פנרוד ואת הגנרל האחרון של סטראף להישבע אמונים כמלכים תחת אלנד, שאותו היא מכנה קיסר.
וין מבינה כי באר האלוהות נמצאת בלות'אדל עצמה, ראשק העביר אותה מטריס למבצרו כאשר הוא יצר את העולם מחדש לאחר שתבע את כוח הבאר, מבטיח כך שהוא יוכל לשמור את הבאר קרוב אליו ולהסתיר אותה מאחרים.
וין, אלנד וקפצן מוצאים בטירה של השליט הגדול פתח נסתר המוביל אל באר האלוהות, שם אדם עשוי ערפל דוקר את אלנד.
בינתיים רוח דומה ניגשת לסייזד, וחושפת את קטע הטקסט שנעלם מהתעתיק שלו ושל טינדוויל, ובו כתוב: "אסור לאלנדי להגיע לבאר האלוהות, אסור שייקח את הכוח לעצמו".
סייזד מנסה לעצור את וין אבל בדרכו אליה הוא מותקף על ידי מארש, שנראה שהוא נאבק בעצמו כדי לא להרוג את סייזד.
סייזד ניצל על ידי האם, ומארש נמלט.
בינתיים, וין מתפתה להשתמש בכוח שבבאר כדי לרפא את אלנד, אבל בסופו של דבר ממלאת אחר ההוראה מכתביו של קוואן, ומשחררת את הכוח לטובת העולם, במקום לתבוע אותו לעצמה.
ברגע שהיא משחררת אותו, ישות עוצמתית בורחת, צועקת שהיא חופשית.
דמות הערפל מעודדת את וין להאכיל את אלנד בחרוז מתכת שהיא מוצאת בחדר, היא מאכילה את אלנד בחרוז, והוא הופך לערפילאי, הוא שורף פיוטר וחייו ניצלים.
חודשיים לאחר מכן, סייזד חוזר לבית הברית של סראן ובודק את התחריט.
הוא מגלה שהמילים שהוא תיעד שונו, ולבסוף סייזד מבין שקוואן רשם על מתכת כי אי אפשר לשנות את מה שנכתב במתכת.
אפילו הטקסט במוחות המתכת של סייזד שונה, ככל הנראה על ידי הישות המסתורית שניסתה לגרום להם לשחרר אותו.
כשהבין שהישות תכמנה אותו, ושנבואת גיבור העידנים הייתה שקר שנועד לשחרר את הישות מבאר האלוהות, סייזד מאבד את אמונתו.
וין: ערפילאית חצי סקאא שהרגה את השליט הגדול והיא היורשת של השורד.
היא מאמינה שהיא גיבור העידנים, ונלחמת כדי להגן על לות'אדל מפני אויביה.
היא במערכת יחסים עם אלנד.
אלנד ונטור: מלך המשלט המרכזי ומנהיג מועצת לות'אדל, אציל עם לב טוב, ואכפת לו מהעם.
דוקסון או "דוקס": חבר בצוות של קלסייר, הוא אחראי על התפעול והניהול של הצוות ולות'אדל.
הוא היה החבר קרוב ביותר של קלסייר, והוא חבר הצוות היחיד שאינו ערפילן והוא מת בקרב על לות'אדל.
האמונד או "האם": חבר בצוות של קלסייר וגנרל בצבא של אלנד.
הוא ערפילן פיוטר, נקרא גם בריון.
האם נהנה מוויכוחים פילוסופיים, במיוחד עם בריזה.
בריזה: חבר בצוות של קלסייר וערפילן פליז, נקרא גם מרגיע.
קביים: חבר בצוות של קלסייר וגנרל בצבא של אלנד.
הוא הדוד של קפצן, והוא מת בקרב על לות'אדל.
קפצן: חבר הכי צעיר בצוות של קלסייר ואחיין של קביים.
הוא ערפילן בדיל, נקרא גם מבדיל.
נולד בשם לסטיבורנס, וקלסייר העניק לו כינוי חדש, קפצן.
מארש: אחיו של קלסייר, שהפך לאינקוויזיטור פלדה במהלך המרד נגד השליט הגדול.
הוא שומר תכמותי, המתמחה בשמירה ותיעוד של דתות.
עם נפילת האימפריה האחרונה, חובתו של סייזד כשומר היא להפיץ את הידע שלו על דתות לעולם.
היא שומרת, המתמחה בשמירה ותיעוד של מנהיגים גדולים.
אורסור: קנדרה השייך לוין על ידי חוזה, השניים מתעבים זה את זה.
לבקשתה, הוא לובש צורה של כלב זאב.
סטראף ונטור: אביו של אלנד ומבדיל.
אשוורד קט: הוכרז על ידי עצמו כמלך המשלט המערבי.
ארליאן קט: בתו היחידה של אשוורד קט, וין חושבת שהיא קצת טיפשה.
ג'אסטס לקאל: חברו הטוב ביותר לשעבר של אלנד והמלך הנוכחי של המשלט הדרומי.
זיין: ערפילאי שחושב שהוא מטורף, אם כי מתברר ברגע מותו שהוא לא היה מטורף.
הוא ממזר של סטראף ונטור.
טנסון: הקנדרה השתייך לסטראף ונטור ומאוחר יותר הופקד לזיין.
הוא הרג ותפס את מקומו של אורסור בהוראתו של זיין לרגל אחרי אלנד ושאר הצוות.
"באר וארבעה כלבים" (1990–1991) הוא פסל מאת האמן הישראלי יעקב דורצ'ין המוצב בתל אביב-יפו.
הפסל הוצג לראשונה בתערוכת היחיד "באר וארבעה כלבים", שנערכה בגלריה גורדון (20 במרץ - 9 באפריל 1991).
עבור הכנסתו לגלריה, ששכנה אז ברחוב בן יהודה, פורקה חזית הכניסה לגלריה.
לאחר מכן הוצב, תוך שינויים שונים, בפינת הרחובות שדרות בן ציון ורחוב המלך ג'ורג' בתל אביב-יפו.
הפסל הוא מכל פלדה גדול, בקוטר של 300 ס"מ, העומד על גבי חיבור של משטחים דמויי סולמות המחוברים בצורת צלב.
צלב זה נשען על כדורי ברזל.
על גבי הדוד מוצבים חלקי מתכת, שמקורם בכפות של טרקטור, ויוצרים מעין כיפה.
בין החלקים הועמדו ארבעה פסלים של כלבים יישובים, העשויים יציקת פליז.
אלו פסלים המבוססים על יציקה של פסל מסחרי שמקורו בהודו.
בעבר היו דמויות אלו ממורקות והחומריות השונה שלהן בלטה אל מול חלקי הפלדה החלודים.
עיסוקו של דורצ'ין בבארות החל כבר בשנות ה-80 של המאה ה-20. במיצב "מלאך בנוף אירי" (1983), לדוגמה, יצר אלמנט שדרתי שבקצותיו המנוגדות באר ומזבח..
בשנים 1995-1993 יצר סדרה של פסלים גדולי ממדים בנושא בארות.
אברהם בלבן, בעקבות רונית מטלון, תיאר את הפסל כמקור מים חסום.
"ארבעה כלבים אלימים שומרים על דוד ברזל מחליד, על באר שאינה באר.
"אם יש פה רמז למעמקי תהום הרי זה לעולם המתים ולקרברוס, הכלב המיתולוגי השומר שהמתים לא ינסו לברוח חזרה לעולם החיים.
אם יש נוזל בבאר הזאת זה אולי דם; ודאי לא מים".
על השימוש בדמויות הכלבים הפיגורטיביים העיד דורצ'ין כי "בעיני זו חומריות שונה, חיבור בין דברים שלא מתחברים.
הם שומרים, שתולים בתוך הפסל, צריך להתקרב ולהציץ לתוכו, כדי לראותם.
בניכור שלהם מצורת הפסל הם עוזרים להגדיר את החלל הפנימי שלו".
"ארבעת הכלבים חורצי הלשון פונים לארבע רוחות השמיים", תיאר מרדכי עומר, "והם כביכול שומרים על פי הבאר ומאפשרים מחבר פיסולי הנושא פן פולקלוריסטי-מיתי".
בכך נוצר חיבור אל ההיסטוריה של האמנות הישראלית, כגון עיסוקו של יצחק דנציגר במוטיב התנים והבאר.
פסל נוסף של דורצ'ין, העושה שימוש במוטיבים אלו, נמצא ברחוב טרומפלדור בתל אביב-יפו.
באר החסידות היא סדרת ספרים בת- 10 כרכים שיצאה לאור על ידי הסופר אליעזר שטיינמן לחקר תורת החסידות, בהוצאת הספרים כנסת (תל אביב), בין השנים ה'תשי"א-ה'תשכ"ב.
כתבי רבי נחמן הכרך הראשון בסדרה יצא לאור בשנת ה'תשי"א ועוסק בתולדות חייו, תורתו ומשנתו של רבי נחמן מברסלב, בספר מופיעים תורותיו של רבי נחמן וסיפורי מעשיות שסיפר כשהם מנוסחים ומעובדים בידי שטיינמן.
בפתח הספר מביא המחבר את קיצור תולדותיו של רבי נחמן ובתוכו גם רשימת חיבוריו (כולל כתבי רבי נתן) ותמונת ה"ציון" שעל קבר רבי נחמן מברסלב, אחר כך מופיעה "פתיחה" של המחבר בו הוא מספר מזווית אישית על סיבת כתיבת הספר ועל דמותו של רבי נחמן בעיניו.
פרק בפתיחת הספר מוקדש על ידי המחבר לתיאור חכמת הסיפור של רבי נחמן.
אחר כן מופיע מאמר מאת נחום סוקולוב בפולמוס המחלוקת על רבי נחמן.
בפנים הספר מופיע הספר סיפורי מעשיות בעיבודו של המחבר (לפני הדברים מובאים הקדמות שנכתבו לסיפורי וכן הקדמותיו של רבי נתן).
אחרי סיפורי המעשיות מופיעים סיפורים קטנים, חלומות, שיר מאת רבי נחמן, תורות, ניגונים, ניצוצות, שיחות, ליקוטי תפילות, שיחות חולין, שבחי רבי נחמן ופרקי נסיעתו לארץ הקודש, אהבת חסידים, הסתלקותו, רבי נחמן על עצמו, שיירים, מחלוקות ורדיפות, מכתבי רבי נתן, הערות ומפתחות.
הכרך השני בסדרה יצא לאור בשנת ה'תשי"ח ובו מפורשים היטב, אמרי שפר, תורות ושיחות, פרקי תולדות ושבחי הנהגות.
בפתח הספר מופיע השער הראשון "מקור החסידות" ובו שני פרקים: א) מקור ברוך - העוסק במקורות תנועת ותורת החסידות בתוך ספרי חז"ל והראשונים והתגלותה על ידי הבעל שם טוב ותלמידיו.
ב) במזל תאומים - בו הוא מסביר על הבעל שם טוב ותלמידיו ומפרט אודות כל אחד משיטות התלמידים אודותם כותב בספר.
השער השני עוסק בדמותו של רבי פנחס מקוריץ, תולדות חייו, דיוקנו ואמרותיו.
השער השלישי עוסק בדמותו של הסבא משפולה, תולדות חייו, דיוקנו, התגלותו וסיפורי מעשיות.
השער הרביעי עוסק בדמות של רבי ברוך ממז'יבוז', דיוקנו, דרכיו ומדרגותיו, שיחותיו ואמרותיו.
השער החמישי עוסק בדמותו של רבי נחמן מברסלב ובו פתיחה, סיפורים, זר קטן לרבי נתן, פירורים.
השער השישי עוסק בדמותו של רבי ישראל מרוז'ין, תולדותיו, דיוקנו, שיחותיו וסיפורים.
השער השביעי עוסק רבי מנחם מנדל מקוצק, תולדותיו, שחרית של קוצק, ערבות של קוצק ואמרות.
השער השמיני אודות רבי זאב וולף מסטריקוב, פרק א - חכם, יהודי טוב ומליץ, פרק ב - בצור משגבי.
פרק ג - ותצלח עלי רוח השיר.
בסוך הספר נדפס קונטרס טיולים בפרדס החסידות בו עוסק המחבר בנושאים: א) מהי חסידות?.
למדנותו של רבי ישראל בעל שם טוב.
קוצק ורוז'ין - שתי פרשיות סתומות.
הכרך השלישי בסדרה יצא לאור בשנת ה'תשי"ח, ובו בשקפים כבמחזה חכמי החסידות ורבניה, בתוורות ובשיחות, בעיון מחשבה ובסיפורי מעשיות, ומצורפים קו לקו שרטוטים מאנפין קדישין, לפי החלוקה הבאה:
עולם בחינת מנורת המאור - בית קרלין לדורותיו.
הפרקים (כוללים תולדות, דיוקנאות, שיחות ואמרות): נוסח קרלין בחסידות, תולדות בית קרלין, רבי אהרן הגדול, רבי אשר מסטולין (הראשון), רבי שלמה מקרלין, רבי אהרון מקרלין (השני), רבי אשר מסטולין (השני), תלמידיהם ורבותיהם, ביהודית מדוברת, האור הערב - הנערב, הדרן עלך קרלין, יה אכסוף, הינוקא.
עולם בחינת אספקלרית החכמה - רבי שמחה בונם מפשיסחא: תולדות רבי בונם, המחלוקת על פשיסחא, תורות, תלמידים על רבם.
עולם עמוד העבודה - רבי צבי הירש מרימנוב (רבי הירש משרת) כולל חמש עשרה פרקים מתורתו.
מילואים (השלמות לכרך ב אודות:) רבי פנחס מקוריץ, רבי ישראל מרוזין רבי בונם, רבי מנחם מנדל מקוצק.
בפתח הכרך מופיעה הקדמה טעמה של חסידות.
כרכים ד' וה' (משנת חב"ד א'-ב') - עוסקים במשנתה של חסידות חב"ד ואדמורי"ה, ובו נשקפים כבמחזה חכמי החב"ד בתורות ובשיחות, בעיון מחשבה ובסיפורי מעשיות.
בכרך ד' (משנת חב"ד א') הפרקים הבאים: א.
(מבוא) מאורות חב"ד - כולל קיצור תולדות חייהם של שש אדמו"רי חב"ד רבי שניאור זלמן מליאדי, האדמו"ר האמצעי (רבי דובער שניאורי), הצמח צדק (רבי מנחם מענדל שניאורסון), הרבי המהר"ש (רבי שמואל שניאורסון), הרבי הרש"ב (רבי שלום דובער שניאורסון) והרבי הריי"צ (רבי יוסף יצחק שניאורסון).
אחריהם מופיעה "התנצלות" מהמחבר ומילון מקוצר של מושגים חבדיי"ם.
פרק מבוא "מאורות החב"ד" - בין חב"ד לחסידות.
אלה תולדות רבי שניאור זלמן.
בחינות החב"ד - ובו 12 פרקים העוסקים בסוגיות בתורת חב"ד: א.
פרקי חב"ד לפי האלף בית.
שני עמודים - רבי יצחק אייזיק מהומיל ורבי הלל מפאריטש ז.
נספחות, פרקי תולדות, הכוללים: אגרת לבעל ההפלאה, אגרת לרבי לוי יצחק מברדיטשוב, אגרת לרבי ברוך ממז'יבוז', אגרת לרבי משה מייזליש, מראה האין.
פרק נוסף בכרך זה עוסק בתלמידו של האדמו"ר הזקן רבי אהרון מסטרשלה.
בסוף הספר מופיע מכתב מבתו של אדמו"ר הזקן ותמונתו.
בכרך ה' (משנת חב"ד ב') הפרקים הבאים: א.
בדיחות הדעת של אנשי חב"ד.
פרקים נוספים בכרך: עוללות וספרי חב"ד (ובו רשימה ביבליוגרפית של ספרי חסידות חב"ד שנדפסו עד להוצאת הספר).
ספר הבעש"ט, על הבעל שם טוב, ה'תשי"ח;
על המגיד ממזריטש ותלמידיו, יצא לאור בשנת ה'תשי"ט, כולל סיפורים, שיחות ותורות על חייהם והליכותם בקודש של המגיד ממזריטש ותלמידיו בהם: רבי לוי יצחק מברדיטשוב (בעל קדושת לוי), רבי אלימלך מליז'ענסק בעל (נעם אלימלך), רבי זושא מאניפולי והמגיד מקוזניץ (בעל עבודת ישראל).
בהוספה לכרך נדפסו: שיחותיו של המגיד ממעזריטש, אגרות על הרבי רבי אלימלך.
שיירים ופרק העוסק בחייהם ובמותם.
על אדמור"י פולין, יצא לאור בשנת ה'תשי"ט; בפתח הכרך הקדמת המחבר ומאמר העוסק ב"נוסח פולין בחסידות" - הסוקר את דרכה של חסידות פולין בעיקר בניגוד לחצרות רוסיה וליטא.
בכרך עוסק בדמותם של אדמו"רי פולין: א.
החוזה מלובלין (רבי יעקב יצחק מלובלין) סתרי אורה, סיפורים, שיחות, תורות ואמרות ופרק העוסק בתלמידיו.
רבי אברהם יהושע השיל מאפטא (בעל אוהב ישראל), הרב מאפטא, אמרות וסיפורים.
היהודי הקדוש מפשיסחא (רבי יעקב יצחק רבינוביץ'), שבולת הזהב, אמרות וסיפורים.
רבי שמחה בונם מפשיסחא, עמוד הרב ופרקי אמרותיו.
רבי דוד מללוב (רבי דוד בידרמן), באהבה וברחמים, סיפורים ופרקי אמרותיו.
רבי מאיר מאפטא עיגולים ויושר ומאמרותתיו.
רבי יצחק מוורקי, איש פלא, מאמרותיו ורדמור"י בית אמשינוב.
רבי יצחק מאיר מגור (בעל חידושי הרי"מ), הכתר שבראש, מאמרותיו וסיפורים.
רבי אברהם מסוכטשוב - חסידות סוכטשוב, מאמרותיו וסיפורים.
רבי יששכר דב מרדושיץ - תם וישר וירא אלוקים, מאמרותיו.
רבי יהודה אריה לייב אלתר מגור (בעל שפת אמת).
רבי אברהם מרדכי אלתר מגור.
בסיום הכרך מובאים הוספות, מילואים והשלמות, הערות ומראה מקומות, שיירים ודברי זיכרון.
על אדמור"י גליציה והונגריה, ה'תשכ"א;
ספר על צדיקים ראשונים ואחרונים, ה'תשכ"ב.
בכרך זה מופיעה פרק על משמעות הבאר (שם הספר) בכתבי החסידות (בעיקר מתוך תורה אור וליקוטי תורה של רבי שניאור זלמן מליאדי ושפת אמת וחידושי הרי"מ של אדמור"י גור).
פרק בשם איילת השחר של החסידות.
מרכז הספר הוא אודות צדיקים ראשונים ואחרונים.
בסיומו מופיעים מילואים לחסידות צאנז ופשיסחא.
פרקים נוספים אודות: ארץ ישראל בחסידות, בין חסיד לרבו, שערי דמעות, צוואות, בדיחות הדעת, שיירים, זרע צדיקים - רשימת השרדים לאדמו"רים ולחצרות השונות ולוח זיכרון לתאריכי פטירתם של אדמורי"ם.
את שמה של הסדרה קרא בשם "באר" - כי מטרתו בכתיבת הסדרה לבאר את תולדותיה ותורתה של החסידות.
כשהחל לכתוב את הכרכים בסדרה העוסקים במשנתה של חסידות חב"ד פנה אל הנשיא שז"ר בבקשה שיקשר בינו לבין אנשי חב"ד לצורך קבלת ספריהם לשם מלאכת הכתיבה.
הנשיא פנה אל העסקן הרב פנחס אלטהויז שקשרו עם הסופר והחוקר הרב אברהם חנוך גליצנשטיין שיעזור לשטיינמן בהשגת כתבי חסידות חב"ד.
האדמו"ר מליובאוויטש פנה אל גליצנשטיין וביקש ממנו לסייע בידו בכתיבת הספרים, אך לא לפנות אליו כלל בענייני יהדות וחזרה בתשובה.
לבקשת גליצנשטיין שלח שטיינמן את כלל ספריו אל ספריית חב"ד העולמית בניו יורק.
הרבי מליובאוויטש שיבח את ספריו של שטיינמן "משנת חב"ד".
הרבי מליובאוויטש ביקר את שטיינמן על הכרך הראשון בסדרה (כתבי רבי נחמן) על כך שלא שם מראה מקומות לדבריו.
בעקבות יחסו החיובי של הרבי מליובאוויטש לכתביו של שטיינמן, שטיינמן מצוטט בספרות חבדי"ת (על אף אורח חייו).
למרות הביקורת הרבה לאורח חייו של הסופר גם ביהדות החרדית מצטטים מסדרה זו, למשל חוקר החסידות הרב יצחק אלפסי מצטט בכתביו לסדרה זו.
הסופר יעקב יהודה גנזל במוסף התורני של המבשר.
באר היא עיירה בקנטון צוג שבשווייץ.
51% משטח זה משמשים למטרות חקלאיות, ואילו 25% מיוערים.
בשאר השטח, 22.8% מיושבים (מבנים או כבישים) והיתרה (0.8%) לא יצרנית (נהרות, קרחונים או הרים).
העיירה ממוקמת בחלק הצפוני של נהר הלורז.
נכון לסוף 2020 בבאר יש אוכלוסייה של 24,686 תושבים.
נכון ל-2007 כ-25% מהאוכלוסייה היו אזרחים זרים.
רוב האוכלוסייה דוברת גרמנית (83.1%), כאשר האיטלקית היא השנייה בשכיחותה (3.6%) והסרבו-קרואטית במקום השלישית (3.1%).
כ-72% מהאוכלוסייה בבאר (בין גיל 25-64) השלימו השכלה תיכונית או השכלה גבוהה נוספת (כגון אוניברסיטה).
בעיירה יש אצטדיון עם 1,200 עם מקומות ישיבה קבועים.
ניתן להרחיב את הקיבולת הרגילה הזו ל-3,000 לאירועים גדולים יותר.
תחנת הרכבת באר היא תחנה הנמצאת בין ציריך ללוצרן.
באקלאש (2025) הפוסטר הרשמי של האירוע בכיכובם של ג'ון סינה ורנדי אורטון מידע ארגון WWE מותג (ים) Rawסמאקדאון תאריך 10 במאי 2025 עיר סנט לואיס, מיזורי אולם אנטרפרייז סנטר מספר צופים 17,155סיסמה פרסומית One Last Time סדרת אירועי שלם וצפה של ה-WWEרסלמניה 41באקלאש(2025)Saturday Night'sMain Event XXXIX סדרת אירועי באקלאשצרפתבאקלאש(2025)—
באקלאש (2025) היה אחד מאירועי השלם וצפה של ארגון ההיאבקות האמריקאי, ה-WWE, ששודר בנטפליקס באופן בינלאומי ובשירות הזרמת המדיה Peacock ברחבי ארצות הברית.
האירוע כלל את שני המותגים (Raw וסמאקדאון) ונערך ב-10 במאי 2025, באולם אנטרפרייז סנטר שבסנט לואיס, מיזורי.
האירוע יהיה האירוע ה-20 בסדרת אירועי באקלאש.
בקרב המרכזי, ג'ון סינה ניצח את רנדי אורטון ושמר על אליפות ה-WWE הבלתי מעורערת.
עוד ברשימת הקרבות, גונתר ניצח את פאט מקאפי בהכנעה טכנית, וג'ייקוב פאטו ניצח את LA נייט, דמיאן פריסט ודרו מקינטייר בקרב מרובע ושמר על אליפות ארצות הברית.
האירוע כלל את הופעת הבכורה של ג'ף קוב בארגון.
באקלאש הוא אירוע שהתקיים לראשונה על ידי ה-WWE בשנת 1999. אירוע זה התקיים באופן שנתי עד לשנת 2009, שהיה האירוע האחרון בסדרה עד שחזר בשנת 2016 והתקיים מדי שנה מלבד שנת 2019. הרעיון המקורי של האירוע התבסס בעיקר על האירוע העוקב של אירוע הדגל של הארגון, רסלמניה.
האירועים בין השנים 2016 ל-2018 ו-2020 לא נשאו את רעיון זה; לעומת זאת, האירוע של שנת 2021 חזר לרעיון זה, כשנקרא בשם "רסלמניה באקלאש".
בקרב המרכזי של הלילה השני של רסלמניה 41, ג'ון סינה ניצח את קודי רודס זכה באליפות ה-WWE הבלתי מעורערת והפך לאלוף עולם בפעם ה-17 בקריירה שלו, כשקבע שיא זכיות חדש באליפויות עולם של הארגון.
בפרק העוקב של התוכנית Raw, סינה טען שהוא האלוף הבלתי מעורער האמיתי האחרון של ה-WWE עד שבסוף דבריו הוא הותקף על ידי רנדי אורטון בעזרת מהלך הסיום של האחרון, ה-RKO, תקיפה שרמזה על פתיחה מחדש של יריבות ארוכת השנים בין השניים.
בפרק העוקב של התוכנית סמאקדאון, כשסינה היה בדרכו לפתוח את התוכנית עם נאום זכייה נוסף, הוא נקטע על ידי אורטון אשר ניסה להבין את מניע דמותו של סינה כנבל.
לאחר שיח בין השניים, אורטון איתגר את סינה לקרב על תוארו באותו הערב; לעומת זאת, סינה סירב ואמר שקרב בסדר גודל כזה עדיף שיתרחש בעיר הולדתו של אורטון, סנט לואיס במסגרת האירוע באקלאש, קרב שהפך רשמי מאוחר יותר.
קרב זה זכה לכינוי "One Last Time" (שפירושו: "פעם אחת אחרונה").
לפני הלילה הראשון של רסלמניה 41, ביילי הייתה אמורה להיות שותפתה של ליירה ואלקיריה לקרב על אליפות זוגות הנשים של ה-WWE מול אלופות זוגות הנשים, ליב מורגן וראקל רודריגז בלילה השני של האירוע.
לעומת זאת, ביילי הותקפה מאחורי הקלעים על ידי זהות בלתי ידועה, דבר שדרש מוואלקיריה לחפש שותפה חדשה.
בלילה השני, בקי לינץ' ערכה הופעה מפתיעה, כשנחשפה כשותפה המסתורית של ואלקיריה.
השתיים זכו באליפות זוגות הנשים של ה-WWE, אך בקרב החוזר בפרק העוקב של התוכנית Raw, הן הפסידו אותן בחזרה למורגן ורודריגז לאחר שוואלקיריה היא זו שהוצמדה לניצחון.
לאחר הקרב, לינץ' בגדה בוואלקיריה, כשתקפה אותה וביצעה את מעברה לדמות הרעה לראשונה מאז שנת 2022. שבוע לאחר מכן, לינץ' חשפה שהיא זו שתקפה את ביילי ואף הצהירה שהיא תקפה את ואלקיריה על כך שהיא הייתה בחברות עם ביילי, עימה לינץ' הייתה בסכסוכים לאורך השנים.
ואלקיריה קטעה אותה ואיתגרה אותה לקרב בהמשך הערב, כשלינץ' לא מיהרה להסכים לכך.
לאחר מכן, ואלקיריה הציבה בפני לינץ' אתגר נוסף לקרב באירוע באקלאש על אליפות הנשים הבין-יבשתית של ה-WWE, אתגר שנענה בחיוב על ידי לינץ'.
בפרק העוקב של התוכנית Raw לאחר רסלמניה 41, גונתר, שהפסיד את חגורת אליפות העולם במשקל כבד של ה-WWE לג'יי אוסו, הוציא את תסכולו על צוות השדרנים של התוכנית, מייקל קול ופאט מקאפי, כשהרגיש חוסר כבוד מצידם של האחרונים לאחר הפסדו.
גונתר תקף את קול עד שמקאפי נחלץ לעזרת קול, אך גונתר הצליח להשתלט עליו ולגרום לו לאבד את הכרתו לאחר שהשתמש במשך מספר דקות במהלך חניקה מאחור.
כתוצאה מתקיפה זו, גונתר נקנס והושעה על ידי הג'נרל מנג'ר של Raw, אדם פירס.
שבוע לאחר מכן, מקאפי טען שהוא רוצה להילחם מול גונתר וביקש מהג'נרל מנג'ר של סמאקדאון, ניק אלדיס, שהחליף את פירס באותו הערב, להסיר את ההשעיה של גונתר.
אלדיס סירב והציע לו במקום קרב מול גונתר באירוע באקלאש, הצעה שאליה הוא הסכים.
בלילה הראשון של רסלמניה 41, ג'ייקוב פאטו ניצח את LA נייט כדי לזכות באליפות ארצות הברית, כשיום לאחר מכן בלילה השני, דרו מקינטייר ניצח את דמיאן פריסט בקרב רחוב עיר החטאים.
בפרק העוקב של התוכנית סמאקדאון, ג'ייקוב פאטו דיבר על זכייתו באליפות ארצות הברית, עד שהאלוף הקודם, LA נייט הגיע והודיע שהוא רוצה קרב חוזר על התואר.
דרו מקינטייר עשה את דרכו לזירה והצהיר שגם הוא מעוניין בקרב על אליפות ארצות הברית.
הג'נרל מנג'ר של סמאקדאון, ניק אלדיס קבע שנייט ומקינטייר יתמודדו בקרב ביניהם על המועמדות לקרב על התואר של פאטו.
הקרב בין השניים הסתיים לאחר שסיקואה תקף את נייט, ופריסט תקף את מקינטייר.
במהלך הקרב, השופט הבחין רק בהתקפה של פריסט, והעניק למקינטייר ניצחון בפסילה.
שבוע לאחר מכן בתוכנית, נייט ופריסט התמודדו זה מול זה בגלל הפרעה של סיקואה.
בעקבות הקרב, פריסט ונייט רבו עם פאטו וסיקואה.
לאחר מכן, אלדיס קבע משולש בין פאטו, פריסט ונייט על אליפות ארצות הברית בבאירוע באקלאש, לעומת זאת, לאחר שסיקואה טען שמקינטייר צריך לקבל קרב אליפות בגלל ניצחונו בפסילה, אלדיס הרחיב את הקרב לקרב מרובע על התואר, בו מעורב גם מקינטייר.
בלילה השני של רסלמניה 41, חבר קבוצת The Judgment Day, דומיניק מיסטריו זכה באליפות הבין-יבשתית במסגרת קרב מרובע אשר כלל את האלוף לשעבר, ברון ברייקר, פנטה ואת חברו לקבוצת "יום הדין", פין באלור, אותו מיסטריו הצמיד לזכייה בתואר.
לילה לאחר מכן בפרק של התוכנית Raw, מיסטריו הגן בהצלחה על תוארו מול פנטה לאחר עזרה של חבר אחר בקבוצה, JD מקדונה.
בפרק הבא של Raw, פנטה הפריע בקרב הזוגות של באלור ומקדונה, כשהוא גרם להם להפסד.
ב-5 במאי בפרק של התוכנית Raw, פנטה ניצח את מקדונה למרות הסחות דעת של באלור וקרליטו.
מאוחר יותר באותו הערב, דווח שמיסטריו יגן על האליפות הבין-יבשתית מול פנטה באירוע באקלאש.
+ אישיויות אחרות על המסך תפקיד: שם:צוות השידור באנגליתמייקל קולוייד בארטצוות השידור בספרדיתמרסלו רודריגזג'רי סוטוכרוזהאלישה טיילורשופטיםג'סיקה קארדן אנגלרדאלאס אירויןאדי אורנגוצ'אד פטוןמראייןביירון סקסטוןפאנל לפני האירועג'קי רדמונדביג איפיטר רוזנברגויק ג'וסף
האירוע עצמו נפתח בקרב מרובע שבו ג'ייקוב פאטו הגן על אליפות ארצות הברית נגד LA נייט, דמיאן פריסט ודרו מקינטייר.
במהלך הקרב, פאטו ביצע על מקינטייר את מהלך הסוונטון.
נייט ביצע על האלוף את מהלך הסיום שלו, ה-BFT, כשפריסט "קינח" עם מהלך ה-South of Heaven משלו על נייט, ומקינטייר עם מהלך ה-Claymore על פריסט, שנפל בתגובה על נייט, נפילה שיצרה ניסיון הצמדה, שנשברה על ידי מקינטייר.
הלוחם הסקוטי ביצע על פאטו ונייט את מהלך ה-Future Shock DDT.
מקינטייר המשיך בשליטה בקרב, כשביצע מהלך Claymore נוסף, הפעם על נייט, אך פריסט שלף את השופט מהזירה.
כשמקינטייר ופריסט נאבקו מחוץ לזירה, פריסט ביצע עליו את מהלך ה-South of Heaven דרך שולחנות שנשברו.
נייט ניסה לבצע על פאטו מהלך מרפק על שולחן, אך סולו סיקואה משך את פאטו.
ג'ף קוב, שערך את הופעת הבכורה שלו ב-WWE, תקף את נייט.
פאטו ניצל זאת לטובתו, ביצע עליו את מהלך המונסולט, שהספיק לו כדי לשמור על התואר בהצלחה.
אז, ליירה ואלקיריה הגנה על אליפות הנשים הבין-יבשתית נגד בקי לינץ'.
לינץ' ביצעה על האלופה את מהלך המנהנדל סלאם, שלא הספיק לה כדי להשיג את הניצחון.
בסיום, ואלקיריה ניסתה לבצע את מהלך הנייטווינג, אך לינץ' בלמה זאת ופגעה באפה של ואלקיריה.
האחרונה ניטרלה ניסיון הצמדה להצמדה משלה אשר הספיקה לה כדי לשמור על התואר.
לאחר הקרב, לינץ' זעמה על הפסדה, כשתקפה את ואלקיריה.
בקרב השלישי, דומיניק מיסטריו הגן על האליפות הבין-יבשתית מול פנטה.
במהלך הקרב, קרליטו, JD מקדונה ופין באלור הופיעו במתחם הזירה.
כשבאלור אחז בכיסא, הוא, מקדונה וקרליטו הורחקו.
בסיום, כאשר פנטה עלה במעלה החבל האמצעי, אל גרנדה אמריקנו הופיע ונגח בו, נגיחה שאפשרה למיסטריו לנצל זאת לטובתו, לבצע עליו את מהלך הפרוג ספלאש מהחבל העליון ולהצמיד אותו לניצחון שהקנה לו הגנה מוצלחת על התואר.
בקרב הלפני אחרון, גונתר התמודד מול פאט מקאפי.
לאחר שגונתר שלט במרבית הקרב, מקאפי ביצע על גונתר בעיטת פאנט, כש"גנרל הזירה" יצאה מבעיטה זו בספירת שנייה אחת בלבד.
ברגעי הסיום של הקרב, מקאפי ביצע על גונתר את אחיזת הסליפר, אך האחרון חמק מכן וביצע במקום על מקאפי את מהלך הלריאט.
גונתר השיג בחזרה את השליטה, כשביצע על מקאפי את אחיזת הסליפר, שבתגובה התעלף והעניק לו את הניצחון בקרב כתוצאה מהכנעה טכנית.
לאחר הקרב, גונתר הפגין כבוד בפני מקאפי.
בקרב המרכזי, ג'ון סינה הגן על אליפות ה-WWE הבלתי מעורערת נגד רנדי אורטון.
לאורך הקרב, השניים ביצעו את מהלכי הסיום זה של האחר.
סינה ניסה להרחיב את תקיפותיו ולבצע על אורטון את בעיטת הפאנט, המזוהה עם אורטון, אך האחרון זז מהדרך.
סינה ביצע על אורטון את מהלך האטיטיוד אדג'סטמנט ולאחר מכן אחז בחגורת האליפות.
אורטון ביצע את מהלך הסיום שלו, ה-RKO, לניסיון הצמדה לא מוצלח.
אורטון ביצע על סינה מהלך האטיטיוד אדג'סטמנט משלו על שולחן השדרנים ואחד נוסף על שולחן שפתח במתחם הזירה.
לאחר מכן, אורטון ביצע פעם נוספת את מהלך ה-RKO, שגם הוא לא הספיק לו לנצח.
בסיום, סינה פגע בשופט במקום באורטון.
האחרון ביצע שוב את מהלך ה-RKO, אך לא היה שופט שיבצע ספירה.
כשבכירי הנהלת הארגון הגיעו, אורטון ביצע על ניק אלדיס ועל המפיקים סדרת מהלכי RKO.
כשאורטון היה בדרכו לבצע את בעיטת הפאנט, R-טרות' הגיע ומנע ממנו לעשות זאת, בתגובה, אורטון ביצע את ה-RKO עליו.
לאחר מכן, סינה קם, הכה את הטוען לכתר בעזרת מכה מתחת לחגורה ואז הצמיד אותו לניצחון.
לאחר הקרב, סינה אחז בידו מיקרופון והצהיר שהוא אלוף העולם האמיתי שנשאר.
במהלך מסיבת העיתונאים שלאחר האירוע באקלאש, R-טרות' התפרץ לנאומו של אלוף ה-WWE הבלתי מעורער, ג'ון סינה.
זה הוביל לכך שסינה ביצע עליו את מהלך האטיטיוד אדג'סטמנט על שולחן.
לאחר הפסדו בבאקלאש, פנטה ניצח את צ'אד גייבל בפרק העוקב של התוכנית Raw.
באקלאש צרפת (2024) מידע ארגון WWE מותגים Rawסמאקדאון תאריך 4 במאי 2024 עיר דסין-שרפיו, ליון, צרפת אולם LDLC ארנה סדרת אירועי שלם וצפה של ה-WWEרסלמניה 40באקלאש צרפתמלך ומלכת הזירה סדרת אירועי באקלאש2023באקלאש צרפת2025
באקלאש צרפת היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע כלל את שני המותגים (Raw וסמאקדאון) ונערך ב-4 במאי 2024 ב-LDLC ארנה בדסין-שרפיו, ליון, צרפת, והיה האירוע ה-19 בסדרת אירועי באקלאש בנוסף להיותו אירוע השלם וצפה הראשון של ה-WWE, שהתקיים בצרפת.
בקרב המרכזי, קודי רודס ניצח את AJ סטיילס ושמר על אליפות ה-WWE הבלתי מעורערת.
עוד ברשימת הקרבות, דמיאן פריסט ניצח את ג'יי אוסו ושמר על אליפות העולם במשקל כבד, וביילי ניצחה את נעמי וטיפאני סטרטון בקרב משולש ושמרה על אליפות הנשים של ה-WWE.
האירוע ראוי לציון בשל הופעת הבכורה של טאמה טונגה, בנוסף לחזרתו של אחיו המאומץ (בן דודו הביולוגי), טונגה לואה, שהופיע בעברו ב-WWE בין השנים 2009 ל-2014 תחת שם הבמה קמאצ'ו.
באקלאש הוא אירוע שהתקיים לראשונה על ידי ה-WWE בשנת 1999. אירוע זה התקיים באופן שנתי עד לשנת 2009. באופן מסורתי, הוא נערך בחודש אפריל או מאי, בסמוך לאירוע הדגל של ה-WWE, רסלמניה, ומשמש לעיתים קרובות כהמשך לעלילות שהחלו ברסלמניה או כהתחלה של פיודים חדשים.
במהלך השנים, אירועי באקלאש הציגו מספר קרבות מרכזיים בהיסטוריה של ה־WWE.
ההחלטה לקיים את אירוע באקלאש 2024 בצרפת סימנה צעד משמעותי עבור ה-WWE בהרחבת הפעילות הבינלאומית שלה.
בשנים האחרונות, הארגון שם דגש רב על קיום אירועים גדולים מחוץ לארצות הברית וקנדה, במטרה להגיע לקהלים חדשים ולחזק את הקשר עם מעריצים ברחבי העולם.
קיום אירוע שלם וצפה גדול בצרפת, מדינה עם קהל מעריצים גדול ונלהב, נתפס כהזדמנות משמעותית עבור ה-WWE.
לאחר שקודי רודס השלים את סיפורו וזכה באליפות ה-WWE האוניברסלית הבלתי מעורערת ברסלמניה 40, הוא החל את כהונתו כאלוף, כשהוא נחוש בדעתו להיות אלוף לוחם שמייצג את המותג בצורה הטובה ביותר.
כדי לקבוע את הטוען לכתר הראשון, נערך טורניר מיוחד.
AJ סטיילס, אחד המתאבקים הוותיקים ברוסטר, הצליח לנצח בטורניר זה לאחר שגבר על LA נייט בגמר, אותו יריב שלו הפסיד בלילה השני של רסלמניה 40, ובכך השיג את ההזדמנות להתמודד מול רודס על התואר הגדול ביותר ב-WWE.
דמיאן פריסט זכה באליפות העולם במשקל כבד ברסלמניה 40 לאחר שפדה בהצלחה את חוזה "כסף בבנק" שלו על דרו מקינטייר, רגעים ספורים אחרי שמקינטייר ניצח את סת' רולינס וזכה בתואר.
בפרק העוקב של התוכנית Raw, ג'יי אוסו ניצח בקרב מרובע את דרו מקינטייר, ברונסון ריד וריקושט אשר קבע את הטוען לכתר; ניצחון הזה העניק לג'יי את ההזדמנות להתמודד על אליפות העולם במשקל כבד מול האלוף החדש, דמיאן פריסט, קרב אשר נקהע לבאקלאש צרפת.
ביילי זכתה באליפות הנשים של ה-WWE בלילה השני של רסלמניה 40 לאחר שניצחה את איאו סקיי.
בפרק העוקב של התוכנית סמאקדאון, היא הביעה רצון להגן על התואר מול כל מתמודדת ראויה.
טיפאני סטרטון קטעה אותה וקיבלה את ההצעה; לעומת זאת, ביילי התכוונה באמירתה לנעמי, שחזרה לאחרונה ל-WWE.
כדי לקבוע את הטוענת לכתר, נקבע קרב יחידים בין נעמי לבין סטרטון, שבו נעמי ניצחה.
קרב זה התקיים בפרק הבא של התוכנית סמאקדאון, שהסתיים ללא הכרעה זאת לאחר שסטרטון תקפה את שתיהן.
קרב נוסף בין נעמי לסטרטון התקיים על מנת לקבוע פעם נוספת את הטוענת לכתר לאליפות של ביילי באירוע באקלאש צרפת, אך גם בהזדמנות זו הקרב הסתיים ללא הכרעה בשל התערבות של ניה ג'קס, שהועברה למותג סמאקדאון מוקדם יותר באותו הערב.
הג'נרל מנג'ר של סמאקדאון, ניק אלדיס, הודיע שביילי תגן על אליפות הנשים של ה-WWE מול נעמי וסטרטון בקרב משולש בבאקלאש צרפת.
הקבוקי ווריורס (אסקה וקיירי סיין) החזיקו באליפות זוגות הנשים של ה-WWE, אך במסגרת הלילה הראשון של רסלמניה 40, הן ספגו הפסד בקרב שלוש נגד שלוש לקבוצת ביאנקה בלאייר, ג'ייד קרגיל ונעמי, כשקרגיל הצמידה לניצחון את סיין.
ב-26 באפריל בפרק של התוכנית סמאקדאון, נודע שהקבוקי ווריורס יגנו על אליפות זוגות הנשים של ה-WWE מול בלאייר וקרגיל בבאקלאש צרפת.
לאחר הפסדו בלילה השני של רסלמניה 40, מנהיג הבלודליין, רומן ריינס נעדר מן המרקע.
סולו סיקואה, שהיה נאמן לרומן ריינס, החל לבסס את עצמו כמנהיג דה פקטו של הקבוצה בהיעדרו.
הוא תקף באכזריות את אחיו, ג'ימי אוסו, בסיועו של חבר חדש בבלודליין, טאמה טונגה, ובכך סילק אותו מהקבוצה ב-12 באפריל בפרק של התוכנית סמאקדאון, למורת רוחו של היועץ המיוחד, פול היימן.
שבוע לאחר מכן, השניים תקפו באכזריות את קווין אואנס.
ב-26 באפריל במסגרת סמאקדאון, כשהבלודליין ניסו לתקוף פעם נוספת את אואנס, אחד מיריביו של אואנס מרסלמניה, שהיו לו גם עימותים בעבר עם הבלודליין, רנדי אורטון, נחלץ לעזרתו.
מאוחר יותר באותו הערב, דווח שאורטון ואואנס יתמודדו מול הבלודליין (סיקואה וטונגה) בקרב זוגות בבאקלאש צרפת, קרב שסימן את קרב הבכורה של טונגה ב-WWE.
+ אישיויות אחרות על המסך תפקיד: שם:צוות השידור באנגליתמייקל קולקורי גרייבסצוות השידור בספרדיתמרסלו רודריגזג'רי סוטוצוות השידור בצרפתיתכריסטוף אגיוספיליפ שרוכרוזהסמנתה אירוויןשופטיםדנילו אנפיביוג'סיקה קארדן אנגלרצ'ארלס רובינסוןמראייןביירון סקסטוןפאנל לפני האירועג'קי רדמונדCM פאנקביג אי
הניצחון של דמיאן פריסט בבאקלאש צרפת ביסס את מעמדו כאלוף העולם במשקל כבד במותג.
עם זאת, דרו מקינטייר, שאיבד את התואר לפריסט בפדיון "כסף בבנק" ברסלמניה 40 איתגר את פריסט לקרב.
ב-31 במאי בפרק של התוכנית סמאקדאון, היה נראה ש-AJ סטיילס מודיע על פרישה, כשקרא לזירה לאלוף ה-WWE הבלתי מעורער, קודי רודס על מנת "להעביר לו את הלפיד".
מנגד, סטיילס תקף באכזריות את רודס.
מעשה זה הוביל את השניים לקיום קרב "אני נכנע" על התואר באירוע Clash at the Castle: Scotland.
סולו סיקואה וטאמה טונגה ניצחו בקרב הרחוב, אך האירועים לאחר הקרב היו משמעותיים.
טונגה לואה התערב לטובת הבלודליין במהלך הקרב, ובכך הצטרף רשמית לקבוצה.
כתוצאה מכך, רנדי אורטון וקווין אואנס לא נותרו לבד במאבק נגד הבלודליין המחוזקת.
קודי רודס, שחווה בעצמו יריבות עם הבלודליין בעבר, הגיע לעזור לאורטון ואואנס.
באקנר ת'ראסטון היה עורך דין, בעל עבדים ופוליטיקאי אמריקאי, אשר כיהן כחבר הסנאט של ארצות הברית מטעם מדינת קנטקי, וכן כחבר בבית הנבחרים של וירג'יניה, ולימים כשופט בית המשפט הפדרלי לערעורים של מחוז קולומביה.
ת'ראסטון נולד ב־9 בפברואר 1763 במחוז גלוסטר שבמושבת וירג'יניה, אמריקה הבריטית.
סבו היה קולונל במיליציה המקומית וכן עסק בחקלאות תוך שימוש בעבודת עבדים.
אביו, צ'ארלס מיין ת'ראסטון, היה אף הוא חקלאי, אך קיבל חינוך והסמכה לכמורה.
הוא העביר את משפחתו מערבה למחוז פרדריק, שם המשיך לעסוק בחקלאות (בעזרת עבדים), לצד שירותו ככומר עד שנת 1776.
במהלך מלחמת העצמאות האמריקאית הפך האב לדמות ידועה בשם "הכומר הלוחם" לאחר שגייס פלוגה לצבא הקונטיננטלי, השתתף בלחימה והגיע לדרגת קולונל, אך איבד את השימוש בידו בעקבות פציעה בקרב.
בינתיים, במחוז פרדריק, באקנר הצעיר קיבל חינוך ראוי למעמדו החברתי.
אמו נפטרה כשהיה תינוק, אך אביו נישא בשנית, והמשפחה כללה כמה אחים ואחיות.
ת'ראסטון נסע לוויליאמסבורג לצורך לימודים גבוהים, וב־1783 קיבל תואר ראשון ממכללת ויליאם ומרי.
לאחר שהוסמך לעריכת דין, עבר ת'ראסטון לאזור שהיה אז מחוז קנטקי שבווירג'יניה, ולימים הפך למדינת קנטקי (מ־1 ביוני 1792), שם השתקעו חיילים ותיקים רבים ממלחמת העצמאות.
הוא הקים משרד פרטי בעיר לקסינגטון.
ב־1789 נבחר ת'ראסטון, יחד עם אבנר פילד, כנציג מחוז ג'פרסון לבית הנבחרים של וירג'יניה, אך הוחלף בשנה שלאחר מכן.
לפיכך לא שירת באותו זמן עם אביו, שהיה נציג מחוז פרדריק.
כאשר האב מונה לשופט בווירג'יניה, מונה ת'ראסטון כנציב לפתרון סכסוכי הגבול בין וירג'יניה לקנטקי (1791).
באותה שנה כיהן בנוסף כשופט בבית המשפט המחוזי של קנטקי, ובין השנים 1792–1794 שימש כפקיד הסנאט של קנטקי.
בשנת 1802 מונה לשופט בית המשפט המחוזי העליון של קנטקי ושירת בו עד 1803.
לאחר שאביו עבר ללואיזיאנה בעקבות רכישת לואיזיאנה על ידי נשיא ארצות הברית תומאס ג'פרסון, הוצעה לת'ראסטון משרת שופט פדרלי בבית המשפט המחוזי של מחוז אורלינס (1804), אך הוא סירב.
בהמשך נבחר ת'ראסטון לסנאט של ארצות הברית מטעם קנטקי כנציג המפלגה הדמוקרטית-רפובליקנית, וכיהן שם מ־4 במרץ 1805 עד שהתפטר ב־18 בדצמבר 1809, כדי לקבל מינוי שיפוטי פדרלי.
ב־12 בדצמבר 1809 מינה אותו הנשיא ג'יימס מדיסון לשופט בבית המשפט הפדרלי לערעורים של מחוז קולומביה, במקומו של השופט אלן בואי דאקט.
הסנאט אישר את המינוי יום לאחר מכן, ות'ראסטון קיבל את כתב המינוי ב־14 בדצמבר 1809. הוא כיהן בתפקיד זה עד מותו ב־30 באוגוסט 1845 בוושינגטון הבירה.
הוא נקבר בבית הקברות של הקונגרס בעיר.
ת'ראסטון נישא והיו לו כמה ילדים.
המשפחה החזיקה עבדים גם בביתה שבוושינגטון הבירה.
מפקד האוכלוסין של 1820 מציין כי בביתו התגוררו שלושה נערים משועבדים, שתי נשים משועבדות מבוגרות ושני שחורים חופשיים.
בשנת 1830 נמנו בביתו חמישה עבדים.
בנו, צ'ארלס מיין ת'ראסטון, הפך לקצין קבע בצבא ארצות הברית, ובהמשך פרש לעיר קמברלנד שבמדינת מרילנד, שם עסק בחקלאות ונבחר לראשות העיר.
עם פרוץ מלחמת האזרחים חזר לשירות צבאי כגנרל מתנדבים בצבא האיחוד, אך פרש מתפקידו בשנת 1862.
באר שבע היא עיר במחוז הדרום המשמשת בירת המחוז (ולעיתים מכונה "בירת הנגב").
היא העיר התשיעית באוכלוסייתה במדינת ישראל והשנייה בגודל אוכלוסייתה במחוז הדרום אחרי אשדוד.
שטח השיפוט של באר שבע הוא 117,500 דונם, ובשטח השיפוט היא הרביעית בגודלה בישראל והשלישית במחוז הדרום, אחרי דימונה וערד.
הוכרזה כעיר בשנת 1906. משמשת מרכז מטרופולין באר שבע.
העיר שוכנת בצפון הנגב, בקצה המערבי של בקעת באר שבע.
בעיר נמצאים אוניברסיטת בן-גוריון בנגב, המרכז הרפואי סורוקה, בית המשפט המחוזי, מפקדת מחוז הדרום של משטרת ישראל, ומפקדת פיקוד הדרום של צה"ל.
בתחום השיפוט המוניציפלי של באר שבע נמצאים כ-38 אחוזים מסך הכפרים הלא מוכרים, ובהם כרבע מתושבי הפזורה הבדואית.
ראש עיריית באר שבע מאז נובמבר 2008 הוא רוביק דנילוביץ'.
העיר חברה בארגון הערים פורום ה-15 והיא הדרומית מבין חברות הפורום.
מקור השם באר שבע במקרא, המספר על כך שני סיפורים שונים: בספר בראשית פרק כ"א מסופר כי אברהם העניק שבע כבשים לאבימלך מלך גרר בתמורה לבאר שחפר באזור, ואז כרת עמו ברית בה שניהם נשבעו, ולכן אברהם קרא למקום באר-שבע.
בספר בראשית פרק כ"ו מסופר כי אבימלך הציע ליצחק לכרות עמו ברית, ולאחר מכן עבדיו של יצחק דיווחו לו על באר שהם חפרו באזור ומצאו בה מים.
לבאר זו קרא יצחק "שבעה", ומסופר כי "על כן שם העיר באר שבע עד היום הזה".
מלבד ספר בראשית, נזכרת באר-שבע גם בספר יהושע, כאחת מהערים המרכזיות השייכות לשבט שמעון, ומאז מוזכרת פעמים רבות בתנ"ך כעיר הדרומית המשמעותית של ממלכת ישראל בביטוי .
בזכות הקשר בין העיר לשלושת האבות: אברהם יצחק ויעקב, מכונה באר שבע "עיר האבות".
היישוב האנושי הראשון בבאר שבע התקיים בתקופה הכלקוליתית באלף הרביעי לפנה"ס, בשלושה יישובים על גדותיו של נחל באר שבע, הנקראים חורבת צפדי, ביר אבו מטר וחורבת בתר.
לא נמצאו עדויות ארכאולוגיות להתיישבות בבקעת באר שבע בתקופת הברונזה.
בתקופת הברזל התקיימו שני יישובים באזור, תל באר שבע בו שכן היישוב "שבע", שבו רוכזו מוסדות המינהל והשלטון.
ו"באר שבע" שהשתרעה על שטח של כ-30 דונם באזור שבין השוק הבדואי לגדתו הצפונית של נחל באר שבע.
במקום נמצאו ממצאים ארכאולוגיים שתוארכו למאה ה-8 לפנה"ס, בהם צלמיות של האלה הכנענית עשתרת, נרות חרס וקנקני אגירה.
בתקופות הרומית עד המוסלמית המוקדמת
בתקופה ההרודיאנית התקיים בבאר שבע ישוב קטן שעליו הוקם באמצע המאה ה-3 מחנה צבא גדול.
שרידי יישוב יהודי שתוארכו למאה הראשונה לספירה התגלו בשכונת הרקפות בצפון העיר.
בכתביהם של אוסביוס מקיסריה ושל הירונימוס מהמאה הרביעית מתוארת באר שבע כעיירה ובה חיל משמר רומי.
העיר מוזכרת גם במפת מידבא.
במהלך התקופה הביזנטית בארץ ישראל נבנו סביב המחנה לפחות שש כנסיות שחלקן היו בשימוש עד התקופה האומיית.
במהלך התקופה הרומית והביזנטית התפתחה העיר בצורה ניכרת ושטחי הקבורה בפריפריה של העיר הפכו לאזורי מגורים.
תהליך ההתפשטות של העיר בתקופות אלו הגיע לשיאו במאה ה-6. בתקופה המוסלמית המוקדמת בארץ ישראל המשיך השימוש בחלק מהמבנים הביזנטיים, אך הייתה דעיכה איטית של העיר, שהתבטאה בהריסת מבני הציבור והפיכתם למקור חומר גלם לבניה משנית.
במחצית השנייה של המאה ה-8 ננטשה העיר.
השלטון העות'מאני חידש את היישוב בבאר שבע בסמוך לשנת 1900 מתוך כוונה להגביר את אחיזתו בשולי האימפריה ותוך ניסיון להפוך את הבדואים ליושבי-קבע.
באר שבע היא העיר היחידה שתוכננה והוקמה על ידי האימפריה העות'מאנית בכל ארבע מאות שנות שלטונה בארץ ישראל.
מיקום העיר נבחר בגבול שלושת המטות הבדואים הגדולים בנגב (עזאזמה, זורבה ומחמדין).
בנוסף, במיקום זה היו מי תהום גבוהים, דבר שאיפשר השגת מים ליישוב בקלות יחסית.
בשנת 1901 הוקם בית הסראייה.
בשנת 1906 הוכרזה באר שבע כעיר בטקס רשמי, שבו נחנך גם המסגד הגדול.
רוב התושבים היו ערבים מאזור חברון ועזה ומיעוטם בדואים.
בשיאה התגוררו בה כ-1,000 תושבים: כמעט כולם מוסלמים, מעט נוצרים, ויהודים בודדים.
במלחמת העולם הראשונה הפכה העיר מרכז לוגיסטי-צבאי חשוב ואוכלוסייתה גדלה פי ארבעה.
בקרבתה הוקם שדה התעופה הראשון בארץ ישראל.
בנוסף, ב-30 באוקטובר 1915, לאחר תשעה חודשי בנייה, נחנכה תחנת הרכבת שחיברה את העיר דרך "המסילה המזרחית" ללוד ובהמשך התחברה למסילת הרכבת החיג'אזית.
ב-31 באוקטובר 1917 נכבשה העיר על ידי הכוחות הבריטיים של הגנרל אלנבי בקרב באר שבע.
בימי השלטון הבריטי הייתה ביר א-סבע עיר ערבית ועד 1936 חיו בה מספר משפחות יהודיות.
על פי מפקד אוכלוסין של שנת 1922 היו בבאר שבע 2,356 תושבים מתוכם 235 נוצרים, 98 יהודים ו-11 דרוזים.
הבריטים מינו לראשות העירייה את השייח' פריח אבו מדין, שייח' שבט החנאג'רה, שהיה מהאנשים המשפיעים באוכלוסיית האזור ושימש במלחמת העולם הראשונה כמורה דרך לכוחות הבריטיים.
השייח' היה אחד הבדואים הבודדים שגרו אז בעיר.
הבריטים המשיכו לפתח את העיר לפי תוכניות בינוי עיר, שתאמו את התוכנית, לפיה בנו הטורקים את העיר.
המפורסמת בתוכניות אלו הייתה של הנרי קנדל, משנת 1937.
על פי תוכנית החלוקה של האו"ם, שהתקבלה בהצבעה בכ"ט בנובמבר 1947, העיר הייתה אמורה להיכלל בשטח המדינה הערבית.
אך במסגרת מבצע משה, שהיה חלק ממבצע יואב, נכבשה העיר בשעות הצהריים של 21 באוקטובר 1948 על ידי כוחות צה"ל
רוב תושבי העיר נמלטו מזרחה, לעבר הרי חברון, ומספר ימים לאחר הכיבוש גורשו כמה מאות התושבים הנותרים לרצועת עזה.
מיכאל הנגבי נתמנה למושל הצבאי של העיר.
מיד לאחר הכיבוש נמסרה העיר לידי חברת אפיקים בנגב כדי שתפתח את העיר, והיא נוהלה במשותף על יד החברה והמושל הצבאי, שהחלו באכלוס הבתים שניטשו על ידי התושבים הערבים במשוחררי צה"ל ובעולים חדשים, תוך הקפדה שהמתיישבים יהיו בעלי עבודה שיוכלו להתפרנס בה.
בעקבות סכסוך בין המתיישבים לחברת "אפיקים בנגב", החברה פורקה וב-26 בפברואר 1950 נערכה במועדון החייל, הישיבה הראשונה של הוועדה העירונית בראשות דוד טוביהו.
ביום ראשון, 31 בדצמבר 1950 התקיים טקס חנוכת העיר החדשה במעמדה של שרת העבודה גולדה מאיר.
תוכנית בינוי העיר של הנרי קנדל לבאר שבע, שלפיה פיתחו הבריטים את העיר, הוחלפה בשנת 1952 בתוכניתו של אריה שרון, שלפיה נבנו השכונות, בשנות החמישים והשישים, כשכל אחת מהן מרוכזת סביב מרכז מסחרי שכונתי.
השכונות החדשות נבנו בעיקר מצפון לעיר הטורקית-בריטית, והן קלטו עולים רבים.
העיר פותחה על פי תוכנית של "עיר גנים" פרברית בה בתים צמודי קרקע מפוזרים במרחקים גדולים.
אך לאחר מכן הוחלט שתוכנית זו לא מתאימה לתנאי הסביבה והאקלים, ובמהרה צופפו השכונות החדשות.
ב-1960 נחנך בית החולים סורוקה.
ב-1970 נחנכה בעיר אוניברסיטת הנגב, ששמה הוסב אחר כך לאוניברסיטת בן-גוריון בנגב.
בשנות ה-90 עם בוא גל העלייה ממדינות ברית המועצות לשעבר, קיבלה העיר תנופה מחודשת וכמעט הכפילה את שטחה הבנוי ואת אוכלוסייתה.
במהלך מבצע עופרת יצוקה, בדצמבר 2008 נורו לראשונה לעבר העיר רקטות גראד ששוגרו מרצועת עזה.
ירי רקטות לעבר העיר התקיים גם לאחר מכן במתקפת הטרור בדרום ישראל, ובמהלך מבצע עמוד ענן, מבצע צוק איתן, מבצע שומר החומות ומלחמת חרבות ברזל.
באוקטובר 2015, חתם ראש העיר דנילוביץ' עם ממשלת ישראל על הגדלת יחידות הדיור בעיר במסגרת הסכם גג.
במסגרת ההסכם שווקו במשך חמש שנים כ-20,000 יחידות דיור, ברובן ב"מחיר למשתכן".
על פי ההסכם, יושקעו בפרויקטים ציבוריים לפיתוח העיר 1.5 מיליארד שקלים חדשים.
בשנת 2021 אושרה תוכנית מתאר לבניית 34 אלף יחידות דיור בעיר, התוכנית תוביל להגדלת מספר התושבים שמתגוררים בעיר – ל-400 אלף.
ב-24 ביוני 2025 בעת המתקפה האירנית לפני כניסת הפסקת האש של מבצע עם כלביא לתוקף, פגע טיל בפגיעה ישירה בבניין בעיר, כתוצאה מכך נהרגו 4 אנשים.
העיר באר שבע נמצאת בחלקה המערבי של בקעת באר שבע.
100 ק"מ מדרום מזרח לתל אביב וכ-65 ק"מ מדרום מערב לירושלים.
העיר ממוקמת על מפגש הכבישים 25, 40 ו-60.
רובה של העיר משתרע בשטח הבקעה, עם פני קרקע מישוריים יחסית.
השכונות הצפוניות (רמות) נמצאות על האזור הגבעתי של כתף באר שבע.
במזרח גובלת באר שבע בבקעת באר שבע, בצפון ובדרום ברכסים גבעיים המתקרבים זה לזה במערב העיר, ובמפתח ביניהם עוברים הנחלים נחל באר שבע בדרום ונחל פטיש בצפון.
שטח העיר כולל שני אגני ניקוז - בצפון נחל פטיש שיובליו העיקריים הם נחל עשן, נחל סוללים ונחל כובשים, ובדרום נחל באר שבע אליו מתנקזים מתחום העיר נחל כתף ונחל היאס (מצפון) ונחל בקע (מדרום).
הקרקע בבקעת באר שבע ובנגב היא אדמת לס, המורכבת מטין ומכמויות קטנות יותר של חרסית וחול המחוברים באופן רופף באמצעות סידן פחמתי.
משקע הלס הוא לרוב הומוגני ונקבובי.
הגשם לרוב אינו חודר את השכבה העליונה של הלס בגלל תכולת החרסית הגבוהה, שהופכת באופן מהיר לבוץ האטום למים, ועל כן אזורי לס רגישים במיוחד לשיטפונות.
הנחל הראשי בבקעת באר שבע הוא נחל באר שבע.
בעוד שבקיץ זורמים בו מים מושבים שמקורם בנחל חברון, הוא עשוי להיות מוצף בשיטפונות בחורף.
מבחינת גאוגרפיה עירונית, משמשת באר שבע כמטרופולין.
היא מוקפת במספר רב של ישובי לוויין קטנים ממנה, בהם עומר, להבים ומיתר, הערים דימונה, ירוחם ואופקים, בקיבוצים ומושבים רבים, וכן ביישובים בדואיים - העיר רהט, חורה, כסייפה, לקייה, ערערה בנגב, ועוד.
כמרכז המנהלתי, התרבותי והתעסוקתי של האזור בולטת בה תופעת היוממות.
לבאר שבע, הנמצאת בצפון הנגב, אקלים חם וצחיח (סיווג אקלים קפן BWh) הגובל באקלים חם-צחיח למחצה (BSh) אך עם השפעות ים תיכוניות.
לעיר מאפיינים של אקלים ים תיכוני ומדברי כאחד.
הקיץ חם ויבש, והחורף מתון והגשמים מרוכזים בעונה זו.
ההשפעה המדברית ניכרת בהפרשי הטמפרטורות הגדולים בין היום ללילה, ובין הקיץ לחורף.
בקיץ, הטמפרטורות גבוהות ביום ובלילה, עם טמפרטורה מקסימלית ממוצעת של 35 מעלות צלזיוס וטמפרטורה מינימלית ממוצעת של 22 מעלות צלזיוס.
בחורף, הטמפרטורה המקסימלית הממוצעת היא 18 - 20 מעלות צלזיוס והטמפרטורה המינימלית ממוצעת היא 7 - 9 מעלות צלזיוס.
הטמפרטורה הנמוכה ביותר שנמדדה בבאר שבע הגיעה למינוס 5 מעלות, ב-31 בינואר 1895. הטמפרטורה הגבוהה ביותר שנמדדה בבאר שבע הגיעה ל-46 מעלות, ב-13 ביוני 1933.
גשם בקיץ הוא נדיר; רוב הגשמים יורדים בחורף בין אוקטובר למאי, אך הכמות השנתית נמוכה - בממוצע 192 מילימטרים בשנה, ב-39 ימי גשם בממוצע.
תקופות המעבר מתאפיינות במערכות שרביות, ברוחות עזות ובאובך כתוצאה מסופות חול.
סופות חול מתרחשות לעיתים גם בחורף עקב רוחות דרום-מערביות חזקות.
ערפל נפוץ בחורף, כתוצאה מלחות גבוהה.
שלג הוא נדיר מאוד; ירידת שלג ב-20 בפברואר 2015 הייתה המקרה הראשון מסוגו בעיר מאז שנת 2000.
מאחר שהן נתוני הלשכה המרכזית לסטטיסטיקה והן נתוני רשות האוכלוסין אינם כוללים את מי שלא שינה את כתובתו במשרד הפנים, ומאחר שבאר שבע היא עיר אוניברסיטאית, ניתן להניח כי מספר התושבים המתגוררים בה בפועל גדול יותר משמעותית.
בנוסף, בהיותה העיר הגדולה, המפותחת תרבותית, המתועשת והמרכז המנהלי של מחוז הדרום, בולטת בה תופעת היוממות, כאשר מאות אלפים נוספים עובדים בה ונמצאים בה בשעות היום.
להלן נתוני התפתחות אוכלוסיית תושבי הקבע בעיר:
בבאר שבע שלושה אזורי תעשייה:
אזור תעשייה צפון: נמצא ממזרח לבאר שבע, משתרע בצורת סהר מתחנת הרכבת באר שבע צפון בצפונו ועד לכביש 25 במערבו, בין שכונה ג' לתוואי הרכבת.
האזור כולל מפעלים מתעשייה קלה ועד כבדה, תחנת רכבת למשאות, משרדים ומרכזי מסחר גדולים.
תחנת כיבוי האש האזורית נמצאת במרכז אזור התעשייה.
עמק שרה נמצא מדרום לבאר שבע, בין כבישים 40, 25 ו-406. אזור זה כולל בעיקר מפעלי תעשייה.
רשמית מחולק לחלקים א' עד ה'
קריית יהודית הוא אזור תעשייה קטן הנמצא בדרום העיר ממערב לכביש 406. האזור כולל בעיקר תעשייה קלה, ואת מתחם הבילויים ישפרו פלאנט.
בעבר, אכלסו חלקים מהעיר העתיקה תעשייה קלה (בצלעה הדרום-מזרחית, נקרא גם "מתחם המלאכה").
נכון לראשית המאה ה-21 נותרו עדיין מספר מצומצם של בתי מלאכה בעיר העתיקה, אך רוב מבני התעשייה עומדים נטושים.
בשנת 2013 הוקם פארק גב ים נגב שבו פועלות חברות היי-טק, לצד אוניברסיטת בן-גוריון וקריית התקשוב של צה"ל.
בעיר פועלות, נכון ל-2021 98 חברות טכנולוגיות, עליה מ-68 בשנת 2015, כולל מספר שלוחות של חברות ישראליות בינלאומיות משמעותיות כגון DELL-EMC, רד תקשורת מחשבים, דויטשה טלקום, נס טכנולוגיות, WIX, יבמ ישראל, רפאל, וסייברארק, וכן מספר גופים התומכים בהקמת חברות הזנק.
הפארק משתרע על כ-93 דונם ומתוכננים בו 15 בניינים, בשטח כולל של 190,000 מטרים רבועים.
סמוך לפארק נמצאת תחנת הרכבת באר שבע צפון.
בינואר 2016 נחנך גשר להולכי רגל, "גשר הסליל הכפול", המחבר בין הפארק לתחנה.
גרנד קניון, הביג, קניון הנגב, פלאנט, סינמה סיטי, המבנה (וואן פלאזה לשעבר), מול 7, קניון קריית הממשלה, קניון שאול המלך, קניון אביה, מתחם שיזף.
משנת 1905 ועד 2017 פעל בבאר שבע השוק הבדואי.
בשנת 1961 נחנך שוק של 90 חנויות שנבנה על ידי משקיעים פרטיים בסמוך לעיר העתיקה.
בשנת 1965 החלה בסמוך "החברה לפיתוח באר שבע" בפיתוח שוק עירוני חדש על שטח של 60 דונם, שכלל גם מתחם חדש לשוק הבדואי.
הבנייה התעכבה עקב חפירות ארכאולוגיות שנערכו במקום, בהן נמצאו שרידים מהתקופה הביזנטית בארץ ישראל.
השוק הבדואי החדש נחנך בשנת 1967, ובשנת 1969 נחנך השוק העירוני, הממוקם בסמוך לתחנה המרכזית, בין הרחובות דרך חברון, רמב"ם ובית אשל.
השוק משתרע על שטח של כ-38 דונם ובו 622 דוכנים וחנויות בבעלות העירייה (מהם 415 חנויות המוחכרות בהסכמים ארוכי טווח ל-49 שנים).
עד שנת 2000 ניהלה את השוק העירוני "החברה הכלכלית לפיתוח באר שבע בע"מ", שבבעלות העירייה, שהעבירה את ניהול השוק לעמותה של סוחרי השוק.
בשנת 2006 פרסם מבקר המדינה דו"ח ביקורת על ניהול ותחזוקת השוק, בין השאר על גגות האזבסט שהותקנו בו.
אתרים עירוניים וממלכתיים: היכל המשפט באר שבע, בית הדין הרבני, בית משפט השלום, קריית הממשלה המחוזית, המרכז הרפואי האוניברסיטאי סורוקה, יד לבנים (באר שבע), פיקוד הדרום, מגן דוד אדום (מחוז דרום), בית הלוחם - מחוז דרום.
אתרים ומוסדות חשובים בסביבתה הקרובה של באר שבע: הקריה למחקר גרעיני, בסיס חיל האוויר חצרים, עיר הבה"דים, נאות חובב, באר משאבים, כלא באר שבע.
בבאר שבע מתקיימים מספר פסטיבלים, שהבולט ביניהם הוא פסטיבל סמילנסקי המתקיים משנת 2006, פסטיבל רחוב שנתי המתקיים ברחוב סמילנסקי במתחם העיר העתיקה.
כמו כן, מתקיימים לילה לבן, פסטיבל הפרינג', פסטיבל הבירה, פסטיבל היין, שני במוזיאון ועוד.
פארק נחל באר שבע, נווה מדבר עירוני, פארק הילדים, פארק החייל האוסטרלי, פארק האגדות בבאר שבע, פארק הסופרים, פארק המשחקים רמות, פארק תנועות הנוער, פארק מרמלדה, נגב Zoo (נסגר ב-2022), מדבריום (נפתח ב-2023), שביל סובב באר שבע, מרכז חווידע טבע.
העיר נקראת לעיתים "עיר המזרקות", עם עשרות אלמנטים של מים ברחבי העיר במסגרת פרויקט "Urban Oasis"
אצטדיון טרנר, אולם הקונכייה, סקייטפארק באר שבע, בייק פארק באר שבע, המרכז לטניס, מועדון השחמט באר שבע, מוטור סיטי - פארק מוטורי הכולל מסלול מרוצים סגור באורך 2.1 ק"מ.
אנדרטת חטיבת הנגב, בית אשל, באר אברהם, המסגד הגדול של באר שבע, בית הספר לילדי הבדואים, תחנת הרכבת הטורקית ומתחם 'הקטר', בית הקברות הצבאי הבריטי, מצבת הזיכרון הטורקית, בית מרקחת הנגב, גשר הרכבת הטורקי.
היכל התרבות, הספרייה העירונית, מרכז הצעירים, בית האומנים, הקונסרבטוריון העירוני, תיאטרון באר שבע, תיאטרון הפרינג', עשן הזמן, המשכן לאמנויות הבמה, הסינפונייטה הישראלית באר שבע, להקת המחול קמע, בת-דור באר שבע, תזמורת כלי הנשיפה באר שבע, פורום באר שבע, המרכז לאמנויות באר שבע.
המוזיאון לתרבות האסלאם ועמי המזרח, מוזיאון הנגב לאמנות, המרכז להנצחת חיילי אנז"ק בבאר שבע, פארק קרסו למדע, לונדע, מוזיאון סטרומה.
מוזיאון חיל האוויר, דרך הפסלים בחצרים, המוזיאון הפתוח עומר.
באר שבע התפתחה מתוך "העיר העתיקה" שנבנתה בשלהי התקופה העות'מאנית, והיום משמשת בעיקר לצורכי מסחר ותרבות.
השכונה הראשונה שנבנתה אחרי מלחמת העצמאות היא שיכון דרום הצמודה לה מדרום.
לאחר מכן נבנו רוב השכונות מצפון לעיר העתיקה, וניתנו להם שמות אלפביתיים לפי סדר הקמתן, משכונה א' ועד שכונה י"א (לא כולל ז',ח',י').
שכונה נוספת שנבנתה באותה תקופה היא נווה נוי שנמצאת מדרום לעיר העתיקה, מעבר לנחל באר שבע.
משנות ה-90 נוספו לשכונות אלה שכונת רמות, נווה זאב, נאות לון, נחל עשן ונחל בקע.
רובע החדשנות משלב בין שכונות מגורים ותיקות (ג' וד') לבין אוניברסיטת בן-גוריון, המרכז הרפואי האוניברסיטאי סורוקה, פארק גב ים נגב שבו פועלות חברות היי-טק וקריית התקשוב של צה"ל.
בעוד אדריכלות השיכון הציבורי של באר שבע בכללותה אינה ייחודית לעיר (מלבד השכונה ה' לדוגמה שלהלן), מבני הציבורי בעיר, מספר מבני מגורים ושכונה ה' לדוגמה מתייחדים באדריכלות ברוטליסטית.
אדריכלות ששמה ניתן לה בהשראת המונח בטון חשוף בצרפתית béton brut.
הכוונה מאחורי השם היא אדריכלות "של אמת" החושפת את תוכנה, את הסטרוקטורה שלה ואת חומריה.
אדריכלות שייחודית למקום ולאנשים, ואינה תלויה באופנה.
מבנים אלו, כולל מרקם השטיח והמבנים ההיקפיים של השכונה לדוגמה ייחודיים לבאר שבע, כיוון שהם שילבו בין האתיקה הברוטליסטית הבינלאומית לבין מרכיבים מקומיים ייחודיים המתייחסים לאדריכלות מדברית.
הם הושפעו מאדריכלות ערבית מקומית הכוללת את האוהל, הקסבה והבית סביב החצר הפנימית, העמותה לקידום מורשת האדריכלות הברוטליסטית
מיסודם של אדר' ד"ר הדס שדר ואדר' עמרי עוז אמר, רואה בריכוז מבני איכותי זה אמצעי להתחדשות עירונית בבאר שבע ושמה לה כמטרה לקדם את ההכרה בבאר שבע כ"בירת הברוטליזם הישראלי".
נכון לשנת 2011, בבאר שבע מתגוררים 31,813 תלמידים המתפרשים על 79 בתי ספר יסודיים ועל-יסודיים בעיר.
מספר התלמידים הממוצע לכיתה עומד על 25. על פי נתוני משרד החינוך, נכון ל-ה'תשע"ו אחוז הזכאים לבגרות בעיר עומד על 70.0%, ואחוז הנשירה מבתי הספר הוא 1.3%.
בבאר שבע פועלת אוניברסיטת בן-גוריון בנגב, שהיא אחת מתשע האוניברסיטאות בארץ.
לאוניברסיטה יש קמפוסים גם בשדה בוקר ואילת.
בבאר שבע יש גם קמפוס של האוניברסיטה הפתוחה.
בנוסף, יש בעיר עוד מספר מוסדות להשכלה גבוהה (מסודר לפי מספר סטודנטים מהגדול לקטן) בהם:
המכללה האקדמית להנדסה סמי שמעון,
המכללה האקדמית לחינוך על שם קיי,
גודמן - בית ספר למשחק בנגב,
מכללת 'עתיד', ברשת רשת מכללות עתיד.
גרעין תורני בית מוריה המפעיל בין השאר גמ"ח, כולל אברכים וכולל פנסיונרים.
מוסדות 'בית יוסף' וישיבת בית יוסף בשכונת קריית האבות.
מוסדות פקודת אלעזר וכולל יגל יעקב ישמח ישראל בראשות הרב פנחס אבוחצירא.
ישיבת אוהל בנימין לבעלי תשובה על-שם הרב בנימין בצרי, בנשיאות הרב יהודה דרעי רב העיר לשעבר.
מועצת הנוער - כפופה למועצת התלמידים והנוער הארצית, והיא הגוף המייצג והנבחר של כל בני ובנות הנוער בעיר.
מועצת הנוער העירונית פועלת דרך מחלקת הנוער, למען גיבוש ושילוב בין בתי הספר דרך מועצות התלמידים, קידום תנועות וארגוני הנוער הפועלות בעיר ואחראית למסגרות פנאי משמעותיות לנוער.
איגי - ארגון נוער גאה - פעילות התנועה מתקיימת במרכז איגי בבאר שבע
אריאל - סניף בנים בשכונה ה'.
סניפי בנות בשכונת רמות ובשכונה ה'.
בית"ר - פעילות התנועה מתקיימת בשכונה י"א
בנות בתיה - פעילות המתקיימת בעיקר בשבתות, בבתי הספר "בית יעקב".
עזרא - פעילות התנועה מתקיימת ב־3 סניפים בשכונת דרום, שכונה ה' ורמות.
בני עקיבא - פעילות התנועה פרוסה בשבעה סניפים בעיר: באר שבע מרכז, הנגב, רמות, שאול המלך (סניף של הקהילה האתיופית), נווה זאב, נחל עשן ושכונה ג'
הנוער הלאומי - סניף אחד בשכונה ב'
הנוער העובד והלומד - פעילות התנועה מתקיימת בחמישה קנים בעיר: קן בארי, קן ט',קן נווה זאב, קן רמות הרכס וקן י"א.
הצופים - פעילות התנועה מתרכזת בשלושה שבטים המונים מעל ל-500 חניכים: שבט "ניצני הנגב" (שנה"ב) בשכונת נווה זאב, שבט "יואב" בשכונת רמות-הרכס, ברחוב גד טדסקי 9 ושבט "אדם" שהוא השבט הדו לשוני הראשון בארץ ושוכן בשכונה ג'.
השומר הצעיר - פעילות התנועה מתקיימת בשני קנים: קן רמות וקן באר שבע מרכז